SL Uradni list Evropske unije C 130/2

Povzetek podatkov o Spremembi programa nadomestil za leto 2002 za ukinitev ribolovnih dejavnosti („Wijziging van de Vergoedingsregeling voor uittreding van vissers uit de visserij 2002“), ki ga države članice predložijo na podlagi Uredbe Komisije (ES) št. 1595/2004 o uporabi členov 87 in 88 Pogodbe ES za državne pomoči malim in srednje velikim podjetjem za proizvodnjo, predelavo in trženjem ribiških proizvodov (UL L 291)

(2006/C 130/02)

(Besedilo velja za EGP)

Pojasnilo: Uredba Sveta (ES) št. 2792/1999 z dne 17. decembra 1999 o določitvi podrobnih pravil in sporazumov glede strukturne pomoči Skupnosti v ribiškem sektorju (UL L 337), t.i. uredba „FIUR“, nudi možnost sprejemanja socialno-ekonomskih ukrepov. Take ukrepe je treba sprejeti tudi zaradi nedavnega prestrukturiranja septembra 2005

„Sprememba programa nadomestil za leto 2002 za ukinitev ribolovnih dejavnosti“ je v skladu s členom 12 Uredbe „FIUR“, kar zadeva pogoje in višino odobrene pomoči

Nizozemska je razdeljena na dve območji: Flevoland - regija iz cilja 1 - in preostalo Nizozemsko. Občina Urk na območju Flevoland je pomembno domače pristanišče za ribiška plovila. Ker je proračun „FIUR“ Flevolanda za socialne ukrepe za člane posadke ribiških plovil že porabljen, ni sredstev za sofinanciranje socialnih ukrepov v regiji iz cilja 1. Pomoči za člane posadke, ki živijo v Urku, zato ni mogoče sofinancirati v okviru „FIUR“, temveč je v celoti financirana z nacionalnimi sredstvi

„Sprememba programa nadomestil za leto 2002 za začasno ukinitev ribolovnih dejavnosti“ je nacionalni program, namenjen ribičem iz Urka kot tudi drugim ribičem. Celotni proračun programa znaša 1,8 milijona EUR. Ta priglasitev državne pomoči zadeva samo pomoči za ribiče, ki živijo v Urku

Program nadomestil ni v skladu samo s členom 12 t.i. Uredbe „FIUR“, ampak tudi z ostalimi pogoji iz Uredbe št. 1595/2004. Program pomoči se uporablja za mala in srednje velika podjetja. Dodeljena pomoč na upravičenca ne presega 1 mio EUR letno

Treba je poudariti, da je program nadomestil za leto 2002 za ukinitev ribolovnih dejavnosti priglašen kot program pomoči (N 87/2002). Ta program pomoči se spreminja samo s spremembo zgoraj navedenega programa

Država članica: Nizozemska

Št. pomoči: XF 2/2006

Regija: Provinca Flevoland z Urkom kot pomembnim domačim pristaniščem za ribiška plovila

Naziv sheme pomoči: Sprememba programa nadomestil za leto 2002 za ukinitev ribolovnih dejavnosti, pri čemer se ta priglasitev nanaša samo na pomoči na člane posadke plovil, katerih domače pristanišče je Urk

Pravna podlaga: Regeling van de Minister van Landbouw, Natuur en Voedselkwaliteit van 10 februari 2006, TRCJZ/2005/3704, houdende wijziging van de Vergoedingsregeling voor uittreding van vissers uit de visserij 2002, Stcrt. 2006, 37

Načrtovani letni izdatki po shemi: Skupni znesek, ki je na voljo celotni Nizozemski za socialne ukrepe za ukinitev ribolovnih dejavnosti, znaša 1 800 000 EUR. Znesek za socialne ukrepe za posadko plovil, katerih domače pristanišče je Urk, je odvisen od števila ribičev, ki vložijo zahtevek, preden je dosežena zgornja meja pomoči 1 800 000 EUR

Največja intenzivnost pomoči: Predčasna upokojitev morskih ribičev: največ 500 EUR v vsakem koledarskem mesecu v obdobju, ki se začne prvi dan v mesecu, ko je ribiču potekla pogodba o delu ali partnerstvu, in konča prvi dan v mesecu, ko dopolni 65 let

To velja za ribiče, ki so 1. januarja 2006 dopolnili najmanj 56 let in še niso dopolnili 65 let

Enkratni znesek, ki ga ribič prejme, če preneha opravljati svojo poklicno dejavnost zaradi sanacije plovila, na katerem je bil zaposlen, znaša: 5 000 EUR

Ribič ne sme biti starejši od 55 let

V primeru prenehanja opravljanja svoje poklicne dejavnosti zaradi sanacije plovila, na katerem je bil zaposlen, prejme ribič enkratni znesek, če se udeleži preusposabljanja: ta je enak dejanskim stroškom, nastalim z udeležbo na tečaju preusposabljanja, in znaša do 7 500 EUR

Ribič ne sme biti starejši od 55 let

Datum začetka izvajanja: Od 1. marca 2006

Trajanje sheme ali individualne pomoči: Do vključno julija 2008

Cilj pomoči: Na podlagi Spremembe programa nadomestil za leto 2002 za ukinitev ribolovnih dejavnosti lahko prejmejo pomoč ribiči, ki so prenehali opravljati svojo poklicno dejavnost

To je posledica sanacije plovila, na kateri je bil ribič zaposlen. Od septembra 2005 obstaja program za zmanjševanje ribolovne zmogljivosti za leto 2005, na podlagi katere lahko lastniki ribolovnih plovil vložijo zahtevek za pomoč, če prenehajo opravljati svojo ribolovno dejavnost v celoti. Posledica take sanacije je, da zadevni ribiči, ki so zaposleni na ribolovnem plovilu, izgubijo zaposlitev. Namen tega programa je zagotoviti ribičem nadomestilo za izgubljeni zaslužek

Poleg tega je ribič lahko upravičen do pomoči za predčasno upokojitev, če ni prišlo do sanacije plovila, na katerem je bil zaposlen

Ribič, ki je zaradi zgoraj navedene sanacije postal brezposeln, lahko zaprosi tudi za pomoč za preusposabljanje, katerega cilj je pospešiti zaposlovanje ribičev v ostalih gospodarskih sektorjih

Vsi ukrepi prispevajo k prestrukturiranju ribolovne flote

Navedite, kateri izmed členov od 4 do 12 se uporablja in upravičene stroške, ki jih zajema/zajemajo program ali posamične pomoči:

Člen 12

Socialno-ekonomski ukrepi

Pomoč za predčasno upokojitev za ribiče in posamezne pavšalne premije v skladu z določbami iz členov 12(1),(2), (3)(a) (b) in (c) ter člena 12(4)(a) do (e) in Priloge III k Uredbi (ES) št. 2792/1999 so združljive s skupnim trgom v smislu člena 87(3)(c) Pogodbe in izvzete iz dolžnosti priglasitve iz člena 88(3) Pogodbe, če znesek pomoči v ekvivalentu subvencije ne presega skupne stopnje državnih pomoči in pomoči Skupnosti za tako pomoč iz Priloge IV k navedeni uredbi. Najvišji upravičeni stroški znašajo 1 800 000 EUR. Delež vlagateljev, ki ga prejmejo ribiči iz Urka, je odvisen od števila vlagateljev, preden je dosežena zgornja meja pomoči

Zadevni gospodarski sektorji: Morsko ribištvo

Naziv in naslov organa, ki dodeli pomoč:

Ministerie van Landbouw, Natuur en Voedselkwaliteit, Directie Visserij Postbus 20401 2500 EK 's–Gravenhage Nizozemska

Spletna stran: www.hetlnvloket.nl

Nato uporabite funkcijo „iskanje“

Ostali podatki:

Ime: H.C. Huijer Naslov: Postbus 20401, 2500 EK Den Haag Telefon: (31-70) 378 43 87 Telefaks: (31-70) 378 61 27 E-naslov: h.c.huijer@minlnv.nl

Odgovorna kontaktna oseba pri Stalnem predstavništvu